Folketing
2013-01-22

Så vi støtter den del af forslaget. Med hensyn til erstatningsboliger vil jeg sige, at med den renoveringsindsats, der kommer nu her – vi har jo fremrykket for milliarder af kroner i renovering – er det vigtigt, at det nu bliver fastslået, at der kommer nærmere bestemmelser for rettighederne i forbindelse med istandsættelse og erstatningsbolig. Det er jo en meget utryg situation at være i, når ens bolig skal skimmelsvamprenoveres eller det, der er værre. Så derfor er det vigtigt, at vi i udvalgsarbejdet ser nærmere på de bemærkninger, som er kommet til den her del, men som hovedpunkt vil jeg mene, at det er vigtigt, at vi nu får regler for det. Ellers vil jeg kun kommentere punktet om tab ved fraflytning.